《济南汎舟水底见山有感而作》
金朝·雷渊

南山已在风尘外，更恐飞埃涴碧巅。一棹晚凉波底看，浴沂面目本天然。

作者简介：（1184—1231）金应州浑源人，字希颜，一字季默。幼孤，入太学，发愤读书。有文名。卫绍王至宁元年词赋进士。摄遂平县事。击豪右，发奸伏。累拜监察御史，弹劾不避权贵，所至有威誉。至蔡州，杖杀五百人，时号“雷半千”。后迁翰林修撰。